Document ID: /roh_data/filtered/swiss_laws_in_ROHinterleaved.jsonl.gz/1019

This text was translated from IT into Rumantsch Grischun.

L’Assemblea federale ha inoltre i compiti e le attribuzioni seguenti:a. prende provvedimenti a tutela della sicurezza esterna, dell’indipendenza e della neutralità della Svizzera;b. prende provvedimenti a tutela della sicurezza interna;c. se circostanze straordinarie lo richiedono, può emanare ordinanze o decreti federali semplici per adempiere i compiti di cui alle lettere a e b;d. ordina il servizio attivo e a tal fine mobilita l’esercito o sue parti;e. prende misure per attuare il diritto federale;f. decide sulla validità delle iniziative popolari formalmente riuscite;g. coopera alle pianificazioni importanti dell’attività dello Stato;h. decide su singoli atti per quanto una legge federale lo preveda espressamente;i. decide sui conflitti di competenza tra le autorità federali supreme;k. decide sulle domande di grazia e decide le amnistie. L’Assemblea federale tratta inoltre le questioni rientranti nella competenza della Confederazione e non attribuite ad altre autorità. La legge può conferire all’Assemblea federale altri compiti e attribuzioni.

L’Assamblea federala ha ultra da quai las sequentas incumbensas e cumpetenzas:a. Ella prenda mesiras per mantegnair la segirezza externa, l’independenza e la neutralitad da la Svizra.b. Ella prenda mesiras per mantegnair la segirezza interna.c. Sche circumstanzas extraordinarias pretendan quai, po ella decretar ordinaziuns u conclus federals simpels per ademplir las incumbensas tenor las letras a e b.d. Ella cumonda il servetsch activ e mobilisescha per quest intent l’armada u parts da questa.e. Ella prenda mesiras per realisar il dretg federal.f. Ella decida davart la valaivladad d’iniziativas dal pievel reussidas.g. Ella cooperescha tar las planisaziuns impurtantas da l’activitad dal stadi.h. Ella decida davart singuls acts, sch’ina lescha federala prevesa quai explicitamain.i. Ella decida en conflicts da cumpetenzas tranter las autoritads federalas supremas.k. Ella decida en dumondas da grazia e davart l’amnestia.L’Assamblea federala tracta ultra da quai fatschentas che stattan en la cumpetenza da la Confederaziun e che n’èn betg attribuidas ad in’autra autoritad. La lescha po attribuir ulteriuras incumbensas e cumpetenzas a l’Assamblea federala.